高元度

高 元度（こう げんど，生卒年不詳），奈良時代的貴族，他是高句麗王族的後裔，是渡来人，在日本的官位最高至從五位上、左平準令。

 經歷 
天平寶字3年（759年），日本以高元度為迎入唐大使使、判官內藏全成隨行，從渤海國進入唐朝。然而當時唐朝處於安史之亂的騷亂狀態下，判官內藏全成自渤海路歸國。天平寶字5年（761年）回到日本。

 脚注 

 參考文獻 
宇治谷孟，『續日本紀 （中）』，講談社學術文庫，1995年
《續日本紀》/卷第廿三：「......甲子。迎藤原河清使高元度等至自唐國。初元度奉使之日。取渤海道。隨賀正使揚方慶等。往於唐國。事畢欲歸。兵仗樣。甲冑一具。伐刀一口。槍一竿。矢二隻分付元度。又有內使。宣勅曰。特進秘書監藤原河清。今依使奏。欲遣歸朝。唯恐殘賊未平。道路多難。元度宜取南路先歸復命。即令中謁者謝時和押領元度等向蘇州。與刺史李■平章。造船一隻長八丈。並差押水手官越州浦陽府折衝賞紫金魚袋沈惟岳等九人水手。越州浦陽府別將賜緑陸張什等卅人送元度等歸朝。於大宰府安置。」
《續日本紀》/卷第廿三：「.辛酉。遣從五位上上毛野公廣濱。外從五位下廣田連小床。六位已下官六人。造遣唐使船四隻於安藝國。仰東海。東山。北陸。山陰。山陽。南海等道諸國。貢牛角七千八百隻。初高元度自唐歸日。唐帝語之曰。屬祿山亂離。兵器多亡。今欲作弓。交要牛角。聞道。本國多有牛角。卿歸國。爲求使次相贈。故有此儲焉。」
黃遵憲，《日本國志》卷四·鄰交志上一：孝謙帝天平勝寶二年，以從四位下藤原清河為大使，從五位下大伴古麻呂副之，判官、主典各四人。先發遣參議左大辨石川年足於伊勢大神宮及畿內七道諸社奠幣，禱風也。從四位上吉備真備亦拜副使，清河、古麻呂皆給節刀。既至，唐明皇命仲麻呂接伴。及朝，明皇賞其儀容，呼日本曰：「禮義君子國。」令仲麻呂導觀府庫及三教殿，又命圖清河、真備等狀貌。春正月朔，唐皇帝受諸蕃使朝賀於含元殿，敘新羅使東班在大食上，清河等西班在吐蕃下。仲麻呂以為不宜班之後於新羅也，為之請將軍吳懷寶，乃引清河與新羅使易位。及還，明皇賦詩賜之，遣鴻臚卿送至維揚。仲麻呂請與還，明皇因命為使。仲麻呂賦詩有「銜命將辭國，非才忝侍臣。天中戀明主，海外憶慈親」等句。其將還也，從明州上舟，夜深月出，仲麻呂作歌，世傳為絕唱「三笠山辭」是也。初，仲麻呂慕華不肯去，易姓名曰朝衡，曆左補闕、儀王友，多所該識，在唐五十四年，與王維、李白、包佶、儲光羲往來贈答。後擢左散騎常侍、安南都護，大曆五年卒，贈潞州大都督。《新唐書》又作仲滿，即麻呂翻音也。與清河同船，帆指奄美島，不知所之。真備、古麻呂漂益久島，明年三月乃至，獻所賜幣以告先陵。歷代使還皆授位階，此行更優，多至二百二十三人，舵師、廚人皆得與焉。斯時廣陵僧鑒真率僧尼優婆塞四十餘人從古麻呂行，至薩摩，由難波人都。孝謙方崇信浮屠，遣大納言藤原仲滿迎之河內，安宿王出羅城門迎拜，公卿競來問法。孝謙卒至捨身。七年，改年為載，從唐制也。廢帝天平寶字三年，以從五位下高元度為使，時敘航唐舶，從3i1位下賜錦冠，一曰播磨，一曰速鳥。迎前使清河歸。初，清河與仲麻呂同船漂至安南後，偕清河還至騅州，複至長安，明皇帝以清河為特進秘書監，更名河清，仲麻呂亦授職。五年，高元度還自唐。元度初至，以亂故未朝見，肅宗皇帝遣中使敕元度日：「特進秘書監藤原河清當從請遣還，而賊徒未平，道路多阻，元度宜取南路先歸復命。」即令中謁者謝時和送至蘇州，刺史李岵為造船供給，使越州浦陽府折沖沈惟嶽率九人送還。六年，遣參議藤原真光饗惟岳於太宰府。尋以右虎賁衛督從四位下仲石伴為大使，上總守從五位上石上宅嗣副之，貢牛角。初，元度之還也，肅宗敕日：「禍亂以來，兵甲雕弊，欲造弓弧，切要牛角，異日還國，卿幸輸之。」元度還奏，乃令東海等六道備牛角七千八百，遣上毛廣瀨等於安藝造船四舶。尋罷石上宅嗣，以左虎賁衛督從五位上藤原田麻呂代之。發船從安藝至難波江口，船膠沙而沉，乃減使人，限兩船，更令判官從五位下中臣鷹取為使，給節刀，正六位上高麗廣山副之，並送惟嶽等還。阻風不能發，尋聞唐安史亂未平，乃令太宰府曰：「大唐之亂未已，恐道途多阻，使命難通。惟嶽等宜安置供給，如懷土願歸者，宜給船送之。」

Category:奈良時代貴族
Category:遣唐使